તેમણે ખાસ એક સેનિટ્રી નેપ્કિન મેકિંગ મશીન બનાવ્યું છે, જેનાથી ઓછી કિંમતે અને સારી ગુણવત્તાવાળા પેડ્સ બનાવી શકાય. આ મશીનની કિંમત છે માત્ર રૂ.1 લાખ. આ મશીન દ્વારા 10 મહિલાઓ એક દિવસમાં સેનિટ્રી નેપ્કિનના 2000 પેકેટ્સ બનાવી શકે છે. આ ટેક્નોલોજીના બે ફાયદા છે, એક તો મહિલાઓને સસ્તી કિંમતે સેનિટ્રી પેડ્સ મળી રહે છે અને ગરીબ મહિલાઓને રોજગાર મળે છે. આ કામ દ્વારા દરેક મહિલા ખૂબ સરળતાથી મહિને 5થી 6 હજારની કમાણી કરી શકે છે. મહેશ ખંડેલવાલ અને તેમની કંપની મહિલાઓને કામ આપતા પહેલાં તેમને WE ટેક્નોલોજી ટ્રેનિંગ સેન્ટરમાં ટ્રેનિંગ આપે છે. આ ટ્રેનિંગ સેન્ટરના યુનિટ વૃંદાવન, વાત્સલ્ય ગ્રામ - મથુરા અને વડોદરામાં આવેલા છે.